text: Kümmekond minutit hiljem niitis Karol Mets Levadia järjekordsel vasturünnakul Rätteli jalust ja tänavu talvel Florast Levadiasse siirdunud keskkaitsja Aleksei Jahhimovitš realiseeris oma endise koduklubiga võisteldes võimsa löögiga penalti. «Kui ta meil Igor Morozovi asemel juba on, las lööb siis penalteid ka,» muigas Levadia peatreener Marko Kristal, viidates meeskonna endisele kaptenile, kes sai mullusel hooajal kirja 12 väravat, neist seitse penaltipunktilt.